Дешар – хьаькъала лард - Лента новостей Ингушетии\nМатематика цIенхашта Iилма дале а, хIаьта а бегаш дукха безаш а уж бе ховш а саг волчох тара хийтар сона Танкиев. ЦIаккха дицлац сона 2002-ча шера 25 декабре Буро тIа хIирий министрага цо аьнна дешаш. Шин республикан министерствоша дIа-юха леладергдолча гIулакхашта кIалха кулгаш яздаьчул тIехьагIа, А. А. Ливитскаяйга аьлар Аюпа ИсмаIала: «Шун министр иштта хоза саг йолга хайнадаларе, со моццагIе хьежа хургвар шоана гаргав?».\n2007 шера министра болх бут цо, Халкъа Гуллама депутат харжар бахьан долаш. Цига цо кулгалду дешарахи, Iилмахи, культурахи йолча комитет?. Депутаташа цунна язъяьча характеристиканна юкъе да укх тайпара дешаш: «ГIалгIай Республикан Халкъа Гуллама дешарах, Iилмах, культурах йолча комитет? керте латташ, И. Танкиев хьалхарча деношка денз дIаволалу дешарца дувзаденнача дешаех дола законаш кхолла. Комитета депутатий болх кхоллама тIаберзабе вIаштIехьадоал цун, дешарца дувзаденнача законий лоархIаме проекташ тIаэца кийчъеш. Парламенташта юкъера бувзамаш оттадеча даькъе а хьинаре къахьег цо. ТIеххьара цу лостамагIа дола вIашагIкхетар хилар 2009 шера Абхазе, президент Ю-Б. Евкуров хьалха волаш, цига бахача наха юкъе вар из…»